
1  VYMEDZENIE VLASTNÝCH CIEĽOV A POSLANIA VÝCHOVY
Naše výchovné pôsobenie vychádza zo Štátneho výchovného programu „Kto sa hrá, nehnevá“. Názov aj motto programu zdôrazňujú význam hry ako prirodzenej a tvorivej činnosti dieťaťa.
Motto: „Hrou sa učíme, učením rastieme.“
Hra je pre dieťa cestou k poznaniu a radosti. Umožňuje mu slobodne konať, objavovať nové možnosti, rozvíjať tvorivosť, učiť sa spolupráci a budovať pocit spolupatričnosti.
.
1.1 Poslanie školského klubu detí (ďalej iba ŠKD)
Výchova je proces dynamický, menlivý a tvorivý. Dôkazom toho je aj naša práca             v školskom klube detí. Výchova v školskom klube detí je jednou z najznámejších a dokonca najvýznamnejších foriem starostlivosti o deti mladšieho školského veku v čase mimo vyučovania. Výchovou mimo vyučovania chápeme čas strávený so žiakmi mimo vyučovania, mimo rodiny, v sociálnom prostredí pod vedením pedagógov - vychovávateliek.
Náš ŠKD učí deti odpočívať a relaxovať tak, aby to zodpovedalo zdravotno-hygienickým zásadám, striedať prácu a odpočinok tak, aby to  prispievalo k odstráneniu únavy z predchádzajúcej školskej činnosti. Umožňuje deťom ušľachtilo sa zabávať, pomáha uspokojovať, kultivovať a rozvíjať kultúrne, pohybové potreby a iné  rozmanité záujmy. Orientuje deti tak, aby sa dosiahla zhoda osobných a spoločenských záujmov.
1.2 Ciele výchovy a vzdelávania v školskom klube detí 
· rozvíjať spôsobilosti kľúčové pre život v 21. storočí v prepojení na ciele a profil absolventa základného vzdelávania,
· rozvíjať spôsobilosti oceňovať voľný čas ako hodnotu, využívať ho zmysluplne a racionálne pre svoj rozvoj,
· rozvíjať spôsobilosti plánovať a vyberať si vhodné činnosti na participáciu, rekreáciu 
· a relaxáciu,
· podporovať inkluzívny a individualizovaný (diferencovaný, personalizovaný) prístup
vo výchove a vzdelávaní, v centre ktorého stojí dieťa, jeho osobnostný potenciál 
a  výchovno-vzdelávacie potreby,
· podporovať podnikavosť, iniciatívnosť, tvorivosť a prirodzenú zvedavosť pri poznávaní sveta okolo seba,
· uplatňovať a chrániť práva dieťaťa v spolupráci s rodinou, zriaďovateľom a ďalšími
      zainteresovanými stranami (partnermi) podieľajúcimi sa na výchove,
· zabezpečiť oddych a relaxáciu detí po vyučovaní v škole,
· rozvíjať záujmy a napĺňať novo-vynárajúce sa potreby súčasných detí,
· podporovať aktivity vzťahujúce sa ku škole,
· zabezpečovať deťom podmienky na prípravu na vyučovanie.
1.3 Charakteristika Štátneho výchovného programu
· predstavuje štátom vymedzené ciele a obsah výchovy a vzdelávania v súlade
s aktuálnymi požiadavkami na zabezpečenie komplexného rozvoja osobnosti dieťaťa
s akcentom na výchovnú činnosť,
· zohľadňuje ciele a princípy výchovy v čase mimo vyučovania, výchovy vo voľnom čase a neformálnej výchovy a vzdelávania,
· prispieva k ucelenému a vnútorne prepojenému systému základného vzdelávania,
· prepája formálne a neformálne vzdelávanie,
· prispieva k formovaniu osobnosti dieťaťa v úzkej spolupráci s príslušnou základnou
· školou a rodinou dieťaťa,
· zdôrazňuje demokratický prístup a prístup neformálnej výchovy a vzdelávania
vo výchovno-vzdelávacej činnosti umožňujúci zdieľanie osobných skúseností                a pohľadov na obsah i proces,
· akcentuje potrebu pracovať s rozmanitosťou detí, ich rôznorodým potenciálom,
nadaním aj znevýhodnením na princípe inklúzie vo výchove a vzdelávaní, ktorá je
determinovaná vytvorením podmienok a podporných opatrení v podobe integrovaného
systému prevencie, intervencie a personálneho posilnenia,
· predstavuje základný rámec pre tvorbu výchovných programov školských klubov detí,
ktoré sú prispôsobené miestnym podmienkam a deťom, ktoré ich navštevujú,
· je rámcom a východiskom pre tvorbu metodických materiálov pre školské kluby detí,
ktoré môžu podporovať realizáciu výchovného programu školského zariadenia,
· podporuje napĺňanie obsahovej dimenzie výchovy mimo vyučovania, čím vytvára
predpoklady plnohodnotnej prípravy detí na život,
· vytvára predpoklady na autonómne plánovanie a realizáciu výchovy a vzdelávania
v konkrétnych školských kluboch detí.
2 FORMY VÝCHOVY A VZDELÁVANIA
Výchovu mimo vyučovania v ŠKD uskutočňujeme dennou formou, v čase pred a po pobyte dieťaťa na vzdelávaní v škole. Realizujeme pravidelné, priebežné a príležitostné činnosti v oddeleniach v rámci:
· oddychovej a relaxačnej činnosti,
· v príprave na vyučovanie a  vzdelávacej činnosti,
· výchovno-vzdelávacej činnosti  podľa výchovného programu,
· záujmovej činnosti.
Záujmové činnosti sú najdôležitejšou súčasťou obsahu výchovy mimo vyučovania, podieľajú sa na utváraní životného štýlu a hodnotovej orientácie detí. Dnešná doba si vyžaduje, aby výchova a vzdelávanie v školských kluboch detí neprebiehala len tradičným spôsobom, ale aby sme do nej prinášali aj nové formy a metódy práce, ktoré ich činnosť zatraktívnia a prinesú nové myšlienky do neformálneho vzdelávania. Preto sme k forme tradičného manažovania oddelení v ŠKD pridali  „Otvorený klub“ ako formu netradičného manažovania oddelení v ŠKD. Takýmto prepájaním formálneho a neformálneho vzdelávania plní školský klub detí svoju pedagogickú a sociálnu úlohu. Predovšetkým vytvára podmienky pre pozitívne využívanie voľného času detí a rozvíjanie ich záujmov a jeho sociálna úloha je zameraná na ochranu pred negatívnymi vplyvmi vonkajšieho prostredia a rozvíjanie zdravého duševného a telesného vývinu. Deti počas celého školského roka majú možnosť zapájať sa v rámci „otvoreného klubu“ v čase od 15.00 – 16.00 hod. do pripravených aktivít v jednotlivých dňoch.
Vo výchovno-vzdelávacej činnosti vychovávateľky uplatňujú predovšetkým zážitkové, aktivizujúce  a motivačné metódy a formy práce, spolupracujú s rodinou dieťaťa a s pedagogickými zamestnancami školy.
Metódy používané pri spontánnej, neriadenej činnosti: 
• pozorovanie, získavanie skúseností prežívaním, 
• experimentovanie, 
• hra, individuálna práca, 
• vlastná tvorba, aktivizujúce hry, 
• práca vo dvojici, v skupine, partnerská „výučba“, 
• samostatné a skupinové riešenie problémov, 
• hodnotenie, sebahodnotenie 
Metódy používané pri riadenej činnosti: 
• rozprávanie, dramatizácia, vychádzka, 
•vyhľadávanie informácií, riešenie problémových situácií, 
• rozhovor, diskusia, komunikácia v kruhu, 
• prezentácia výsledkov a ďalšie... 
Formy práce pri spontánnej činnosti: 
• odpočinok, čítanie kníh a časopisov, 
• tematické hry (domov, rodina, škola doprava...) 
• konštruktívne hry so stavebnicou, stolné hry, skladanie obrázkov, 
• voľné kreslenie, omaľovánky, doplňovačky, 
• dramatizácia rozprávky 
Formy práce pri činnosti riadenej: 
• vychádzky s pozorovaním, 
• technické práce s rôznymi druhmi materiálu, 
• ročné práce s využitím rôznych výtvarných techník, 
• besedy, 
• práce s knihou, 
• súťaživé hry, didaktické hry, 
• hudobne pohybové hry, 
• TV chvíľky, 
• športové hry, 
• výukové programy na PC. 
Oživením výchovného programu v ŠKD sú príležitostné akcie a projekty, ktoré nie sú 
zahrnuté do týždennej skladby činností. 
Pri všetkých týchto aktivitách sú rešpektované požiadavky na voľný čas dieťaťa: 
• požiadavka pedagogického ovplyvňovania voľného času, keď vychovávateľka navodzuje a motivuje činnosť a oceňuje výkony detí, 
• požiadavka dobrovoľnosti, keď sa dieťa zapojí do jemu primeranej činnosti na základe vlastného záujmu a dobrej motivácie, 
• požiadavka záujmovosti , s prvkami pestrosti, 
• požiadavka aktivity, kde je činnosť volená tak, aby v nich mohli byť úspešné všetky deti, aby sa čiastočne zúčastňovali na tvorbe a príprave činnosti, na ich realizácií aj hodnotení, 
• požiadavka citlivosti, ktorá závisí na prežívaní kladných emócií v priebehu aj po hodnotení ukončenej činnosti, 
• požiadavka sebarealizácie, lebo činnosťou dieťa objavuje svoje dobré stránky, ak je jeho snaha a výsledky jeho práce kladne hodnotené okolím. 
2.1 Dlhodobé projekty a programy
V rámci školského klubu detí vytvárame podmienky pre rôzne športové aktivity detí, ktoré sú dôležité pre ich správny vývin. 
Projekty, do ktorých sa školský klub detí zapája sú kultúrne programy, ekologické programy, projekty zamerané na dopravnú výchovu detí, zdravú výživu, športové popoludnia   a iné, z ktorých niektoré sú celoškolskými projektmi a v rámci školského klubu sa v spolupráci s učiteľmi rozpracovávajú. 
2.2 Spolupráca s rodičmi a inými subjektmi
Školský klub detí spolupracuje s rodičmi prostredníctvom : 
∙  Rady školy 
∙  Výboru rodičovského združenia 
∙  Celoškolských zasadnutí triednych schôdzok.
Spolupráca s rodičmi  je veľmi dobrá. Realizuje sa každodennými osobnými rozhovormi, účasťou rodičov na akciách poriadaných ŠKD - napr. šarkaniáda, fašiangový karneval, veľkonočné tvorivé dielne. Rodičia pomáhajú aj materiálnym zabezpečením činností (papier na kreslenie, sponzorské odmeny do súťaží). Vychovávateľky sa zúčastňujú aj rodičovských združení. Okrem dobrej spolupráce s rodičmi máme aj dobrú spoluprácu s učiteľmi a vedením školy, ktoré podporuje činnosť ŠKD. Pomáha pri riešení problémov a snaží sa vyhovieť oprávneným a reálnym požiadavkám zo strany ŠKD.
Spolupráca s inými subjektmi spočíva hlavne v organizovaní besied s rôznymi odborníkmi a  praktickými ukážkami práce jednotlivých zložiek.
3 VÝCHOVNÝ JAZYK
            Výchovným jazykom je štátny jazyk Slovenskej republiky – slovenský jazyk.
Snahou v školskom klube detí je, aby deti používali slovenský spisovný jazyk nielen v písomnej ale i v ústnej forme. Rozvíjali si  komunikačné zručnosti prostredníctvom hier, programov, besied, tvorivé vyjadrovanie rozvíjali cez tvorbu vlastných príbehov, rozprávok, zážitkov a na základe jazykových zručností si rozvíjali pamäť a kultúru prejavu.
4 TEMATICKÉ OBLASTI VÝCHOVY
Obsahovú dimenziu výchovy mimo vyučovania reprezentujú tri piliere – personalizácia, inklúzia a subjektívna pohoda, ktoré sú obsiahnuté v tematických oblastiach výchovy.
Tematické oblasti výchovy sú:
1. Komunikácia a práca s informáciami - KPI
2. Sebarozvoj a svet práce - SSP
3. Zdravie a subjektívna pohoda - ZSP
4. Spoločnosť a príroda - SP
5. Kultúra a umenie – KU
Výchovno-vzdelávací proces realizujeme tak, že obsah jednotlivých výchovno-vzdelávacích činností aplikujeme integrovane vo viacerých výchovných oblastiach a v záujmovej činnosti naraz, čo nám umožňuje efektívne a komplexne rozvíjať osobnosť detí. Preferujeme prepojenosť jednotlivých oblastí výchovy najmä pri rozvoji osobnosti dieťaťa v oblasti jeho samostatnosti, spolupráce, komunikácie a uspokojovania individuálnych záujmov.
Systém zručností a spôsobilosti a osobnosť dieťaťa rozvíjame prostredníctvom realizácie hlavných (vyšších) výchovno-vzdelávacích cieľov. Ich plnenie budeme dosahovať realizovaním nižších, špecializovanejších a konkrétnejších cieľov v jednotlivých tematických  oblastiach výchovy.
Výchovno-vzdelávacia činnosť v školských kluboch detí je vnútorne prepojená s obsahom
a cieľmi základného vzdelávania. Tematické oblasti výchovy sú kompatibilné so vzdelávacími oblasťami základného vzdelávania. 
V tematickej oblasti výchovy Komunikácia a práca s informáciami sú integrované dve vzdelávacie oblasti – oblasť Jazyk a komunikácia a oblasť Matematika a práca s informáciami. 
Tematická oblasť výchovy Sebarozvoj a svet práce je kompatibilná so vzdelávacou oblasťou Človek a svet práce. 
Tematická oblasť výchovy Zdravie a subjektívna pohoda súvisí so vzdelávacou oblasťou Zdravie a pohyb. 
V tematickej oblasti výchovy Spoločnosť a príroda sú integrované dve vzdelávacie oblasti – Človek a spoločnosť a Človek a príroda. 
Tematická oblasť výchovy Kultúra a umenie je kompatibilná so vzdelávacou oblasťou Umenie a kultúra.
Ciele tematických oblastí výchovy sú prispôsobené požiadavkám 21. storočia, záujmom              a  potrebám súčasných detí i trendom vo svete vzdelávania (digitalizácia, informatizácia, inklúzia, individualizácia a diferenciácia a i.). V tematických oblastiach výchovy sú integrované všetky ciele základného vzdelávania, ktoré boli adaptované vo vzťahu k charakteru výchovy mimo vyučovania a špecifikám výchovno-vzdelávacej činnosti                        v školskom klube detí v reálnej pedagogickej praxi. Tematické oblasti výchovy sú vzájomne prepojené, prelínajú sa a nevystupujú ako samostatné a izolované časti. Nie sú uzavretým celkom, ale otvorenou obsahovou dimenziou výchovy mimo vyučovania, čo umožňuje ich aktualizáciu, inováciu a obohatenie v rámci výchovných programov školských zariadení. Napĺňaním cieľov tematických oblastí výchovy sa školské kluby detí plnohodnotne podieľajú na intrapersonálnom i interpersonálnom rozvoji detí a ich príprave na život.
4.1 Charakteristika a ciele tematických oblastí výchovy
4.1.1 Komunikácia a práca s informáciami
Charakteristika (opis) tematickej oblasti výchovy
Verbálna a neverbálna komunikácia, virtuálna komunikácia, efektívna komunikácia, budovanie digitálnej stopy.
Riešenie konfliktov, aktívne počúvanie, prezentačné zručnosti.
Kritické myslenie, riešenie problémov, vyhľadávanie a detegovanie informácií (fakty, argumenty, názor, pocit, hoax), objektivita subjektivita interpretácií, komparácia informácií,
overovanie informácií.
Čitateľská, matematická a digitálna gramotnosť.
	
	Ciele tematickej oblasti výchovy Komunikácia a práca s informáciami


	1.
	Osvojovať si schopnosti prezentačných zručností, diskutovať, obhajovať vlastné
názory s využitím analytických zručností a kritického myslenia.


	2.
	Vyjadrovať názory ústnou aj písomnou formou v súlade s komunikačnou situáciou,
v rôznom komunikačnom prostredí.


	3.
	Vyjadrovať svoje myšlienky v materinskom aj cudzom jazyku, pracovať s knihou,
tvoriť texty rôznych štýlov, tvoriť vlastné texty, pochopiť funkcie písanej reči
a porozumieť významu textu.


	4.
	Aplikovať informatickú kultúru založenú na rešpektovaní právnych a etických zásad
používania IKT a mediálnych produktov.


	5.
	Používať kritické a analytické myslenie pri poznávaní nebezpečenstva internetu
a online prostredia (dostupnosť informácií, strata súkromia, otvorenosť k ľuďom).

	6.
	Rozvíjať jazykové a komunikačné zručnosti s ohľadom na čistotu jazykového
prejavu, rozvoja slovnej zásoby a gramatickej správnosti vyjadrovania.


	7.
	Osvojovať si komunikačnú etiku.


	8.
	Využívať matematické myslenie a logické operácie v každodennom živote a štúdiu.



	VŠEOBECNÉ CIELE

	TÉMY TOV KPI

	Osvojovať si schopnosti prezentačných zručností, diskutovať, obhajovať vlastné
názory s využitím analytických zručností a kritického myslenia.

	Dopravné značky
Fakt alebo názor?
Kalendár a meranie času
Kútik názorov
Medzinárodný deň školských knižníc
Minútový rečník
Naša komunikácia
Reportér a respondent

	Vyjadrovať názory ústnou aj písomnou formou v súlade s komunikačnou situáciou, 
v rôznom komunikačnom prostredí.

	Kreslím, čo cítim
Napíš pozvánku
Správy z našej triedy
Ucho–oko–srdce
Zelená rozprávka

	Vyjadrovať svoje myšlienky v materinskom aj cudzom jazyku, pracovať s knihou, tvoriť texty rôznych štýlov, tvoriť vlastné texty, pochopiť funkcie písanej reči a porozumieť významu textu.
	Jasne to povedz!
Literárne okienko
Maľované čítanie
Práca s atlasom, encyklopédiou
Reťazový príbeh
Trojbodka
Záznam z knihy
Zážitky z vianočných prázdnin

	Aplikovať informatickú kultúru založenú na rešpektovaní právnych a etických zásad používania IKT a mediálnych produktov
	Bezpečný či nebezpečný?
Info detektív
Plagát s rešpektom


	Používať kritické a analytické myslenie pri poznávaní nebezpečenstva internetu
a online prostredia (dostupnosť informácií, strata súkromia, otvorenosť k ľuďom).
	Digitálna skrinka
Digitálny denník
Sieť pomoci

	Rozvíjať jazykové a komunikačné zručnosti 
s ohľadom na čistotu jazykového prejavu, rozvoja slovnej zásoby a gramatickej správnosti vyjadrovania.

	Didaktická hra: Meno, zviera, vec
Medzinárodný deň divadla 27.3.
Moje 3 vety
Veta na kocke
Rečnícky mostík
Slová a slabiky
Slovný rebrík

	Osvojovať si komunikačnú etiku.

	Hádankovo
Intonačná veža
Jazykolamy
Jazykové uško
Slovníková pyramída

	Využívať matematické myslenie a logické operácie v každodennom živote a štúdiu.
	Doplňovačky a tajničky
Dopravné značky
Grafické diktáty
Hodinové úlohy
Hra Bingo
Krajina Príkladovo
Magické štvorce
Matematické hlavolamy
Matematické slovné úlohy
Odhad na tabuli


4.1.2   Sebarozvoj a svet práce
Charakteristika (opis) tematickej oblasti výchovy
Personalizácia – priestor pre objavovanie a definovanie seba.
Sebadôvera, sebapoznávanie – kto som, kým sa chcem stať, o čom snívam.
Manažment času (angl. time management), sebadisciplína, pevná vôľa. Budovanie „mojej
značky“ – prezentovanie seba.
Mäkké zručnosti (angl. soft skills) – tímová spolupráca, kooperácia, asertivita, tvorivé
myslenie, empatia.
Riešenie konfliktov, správne sa rozhodovať, vyjednávanie, atraktivita povolaní, nové pracovné
pozície, digitalizácia a informatizácia.
	
	5 Ciele tematickej oblasti výchovy Sebarozvoj a svet práce

	1.
	Prejavovať podnikavosť, iniciatívnosť, tvorivosť a prirodzenú zvedavosť pri
poznávaní sveta okolo seba.


	2.
	Osvojovať si zručnosti riešiť konflikty, vyjadrovať svoje postoje a názory na
primeranej úrovni empatie a asertivity.


	3.
	Zapájať sa úspešne do bežného života rozvíjaním zručností finančnej gramotnosti.


	4.
	Aplikovať metakognitívne stratégie pri postupoch vlastného učenia sa.


	5.
	Využívať vlastné záujmy na podporu sebarealizácie a voľby povolania.


	6.
	Aplikovať zručnosti kooperácie a spolupráce ako člen tímu, sociálnej skupiny.


	7.
	Nadobúdať pracovné zručnosti v rôznych oblastiach ľudskej činnosti.


	8.
	Byť zodpovedný za pracovné úlohy – dokončiť začatú prácu.



	VŠEOBECNÉ CIELE

	TÉMY TOV SSP

	Prejavovať podnikavosť, iniciatívnosť, tvorivosť a prirodzenú zvedavosť pri poznávaní sveta okolo seba.

	Dopravné značky
Galéria v klube
Kúzla prírody
Nápadový kufor
Náučný chodník pri rieke Turiec
Ročné obdobia
Vec z veci

	Osvojovať si zručnosti riešiť konflikty, vyjadrovať svoje postoje a názory na
primeranej úrovni empatie a asertivity.

	Ako sa správame. Správne a nesprávne prejavy správania v kontakte s ostatnými deťmi
Asertívne správanie
Čo je konflikt? Precítiť čo je konflikt
Emócie detí
Otázky srdca

	Zapájať sa úspešne do bežného života rozvíjaním zručností finančnej gramotnosti.

	Čo si za to kúpim?
Minirozpočet
Pokladnička snov
Potrebujem alebo chcem?

	Aplikovať metakognitívne stratégie pri postupoch vlastného učenia sa.

	Hrdinský krok
Stop – kontrola!
Učím sa po svojom
Novoročné priania
Život v oddelení

	Využívať vlastné záujmy na podporu sebarealizácie a voľby povolania.
	Čím chcem byť? Vážiť si každú prácu a pestovať vzťah k pracovitosti
Projekt Moje ja
1.máj - sviatok práce
Učenie pre mňa

	Aplikovať zručnosti kooperácie a spolupráce ako člen tímu, sociálnej skupiny
	Adventný kalendár
Krajina Snehuliakovo
Obrázky lesných zvierat (puzzle)
Pomocná ruka
Snehové pevnosti
Spolupráca
Upratovanie oddelenia
Zodpovednosť

	Nadobúdať pracovné zručnosti v rôznych oblastiach ľudskej činnosti

	Bezpečne do školy
Darček, obal na darček, dokončenie darčekov
Darček pre mamičku
Darček pre priateľa. (Medzinárodný týždeň priateľstva)
Doprava – plagát
Dopravné prostriedky
Fašiangová karnevalová maska
Jesenné aranžovanie
Jesenné medaile
Lesné zvieratko – Vv
Pani Zima
Po sladkostiach vitamíny - týždeň zdravej výživy
Práce z odpadového materiálu
Strašiak, jesenná alebo Hallowenská ozdoba
Veľkonočné dekorácie
Vianočné ozdoby, vianočné pozdravy
Vlastné námety detí, využitie prírodných materiálov
Všetko má svoje miesto
Výroba leporela
Záložka do knihy, alebo obal na knihu
Zima - výroba dekorácií

	Byť zodpovedný za pracovné úlohy -dokončiť začatú prácu.

	Kontrolný krok späť
Pomoc? Áno! 
Som na to hrdý/á


4.1.3   Zdravie a subjektívna pohoda
Charakteristika (opis) tematickej oblasti výchovy
Fyzické zdravie, duševné zdravie, zdravý životný štýl, životospráva, šport, cvičenie, režim dňa.
Motivácia, ašpirácie, túžby.
Postoje, názory.
Sila prítomného okamihu, prežívanie svojej pozície – člena tímu, skupiny ako časť rastu, života.
Subjektívna pohoda (angl. wellbeing) ako schopnosť bytia bez strachu, úzkosti, nežiť v obrane.
Pocit šťastia – čo ma robí šťastným, čo mi prináša radosť.
Pocit spokojnosti – zmysel života.
Skutočný život a virtuálna realita.
	
	Ciele tematickej oblasti výchovy Zdravie a subjektívna pohoda

	1.
	Vykonávať činnosti zodpovedajúce svojmu osobnému potenciálu v oblasti
pohybových aktivít, športu a telesnej výchovy.


	2.
	Dosahovať duševnú rovnováhu prostredníctvom kompenzácie duševného a fyzického
zaťaženia školského vyučovania pohybovými aktivitami.


	3.
	Získať informácie o zdravom životnom štýle a uspokojiť svoje fyzické potreby
(spánok, strava, pohyb, odpočinok ) vo svojom dennom režime.


	4.
	Využívať svoje osobné záujmy na vlastnú sebarealizáciu a relaxáciu.


	5.
	Využívať svoj talent a nadanie na vyjadrovanie svojej životnej spokojnosti.


	6.
	Mať pozitívny vzťah k pohybovým aktivitám a športu s ich pravidelným začlenením
do denného režimu.


	7.
	Získať informácie o situáciách ohrozujúcich zdravie a vedieť poskytnúť prvú pomoc
na veku primeranej úrovni. Poznať dôležité linky pomoci.


	8.
	Upevňovať hygienické zásady, návyky základných sebaobslužných činností, poznať
kultúru stolovania a aplikáciu zásad slušného správania v praxi.


	9.
	Prejaviť prosociálne zručnosti pri sebapoznávaní, riešení emočných problémov, mať
schopnosť zvládnuť vlastné pozitívne a negatívne emócie, riešiť kvalitu vzťahov
s rodičmi, spolužiakmi, učiteľmi/vychovávateľmi.


	10.
	Získať správne návyky držania tela a mať kultivovaný pohybový prejav.


	11.
	Nadobudnúť odolnosť a zdravé sociálne návyky ako prevenciu pred rizikovým
správaním.


	VŠEOBECNÉ CIELE

	TÉMY TOV ZSP

	Vykonávať činnosti zodpovedajúce svojmu osobnému potenciálu v oblasti pohybových aktivít, športu a telesnej výchovy.

	Bezpečne na ihrisku
Dopravná výchova - Dráha odvahy
Európsky týždeň športu - športové popoludnie
Hry na utuženie kolektívu
Mini olympiáda - Pohybová štafeta
Naháňačky - Férová hra
Netradičné disciplíny - Moje pohybové rekordy
Pohybová pauzička
Šantenie na klzákoch 
Športové kolektívne hry
Zimná turistika

	Dosahovať duševnú rovnováhu prostredníctvom kompenzácie duševného a fyzického zaťaženia školského vyučovania pohybovými aktivitami.

	Pohyb, ktorý mi robí radosť
Rýchlo–pomaly
Šarkaniáda
Tvorivé ihrisko

	Získať informácie o zdravom životnom štýle a uspokojiť svoje fyzické potreby(spánok, strava, pohyb, odpočinok ) vo svojom dennom režime.

	Čo škodí môjmu zdraviu?
Deň so zdravými voľbami
Európsky týždeň proti drogám
Jedlo na tanieri - zdravá strava
Moja pomoc v rodine
Plagát - škodlivosť fajčenia
Plody jesene - zdravá výživa. Svetový deň zdravej výživy
Práca a oddych
Príroda ako liečiteľka
Svetový deň mlieka v školách
Zdravý životný štýl - starostlivosť o zdravie

	Využívať svoje osobné záujmy na vlastnú sebarealizáciu a relaxáciu.

	Dnešné ÁNO
Môj čas – moje rozhodnutie
Muzikoterapia
Naše záujmy a záľuby
Tichý kútik – aktívny kútik

	Využívať svoj talent a nadanie na vyjadrovanie svojej životnej spokojnosti.

	Denník pokrokov
Hodnotíme školský rok
Moja malá výstava
Svetový deň úsmevu
Týždeň talentov

	Mať pozitívny vzťah k pohybovým aktivitám a športu s ich pravidelným začlenením do denného režimu.

	Hravé pohybové popoludnie
Loptové hry
Novoročný/ Veľkonočný turnaj
Prekážky v prírode
Súťaže dvojíc
Športoví reprezentanti Slovenska
Tímová štafeta fair play
Zimné športové záujmy

	Získať informácie o situáciách ohrozujúcich zdravie a vedieť poskytnúť prvú pomoc
na veku primeranej úrovni. Poznať dôležité linky pomoci.

	Bezpečná výprava
Hrajme sa na záchranárov
Svetový deň darcov krvi
Svetový deň prvej pomoci
Tiesňové čísla

	Upevňovať hygienické zásady, návyky základných sebaobslužných činností, poznať
kultúru stolovania a aplikáciu zásad slušného správania v praxi.

	Ako správne stolujeme
Hygiena a my
Kúzelná veta, čarovné slovíčka
Režim dňa - Sebaobslužný detektív
Stravovacie návyky.

	Prejaviť prosociálne zručnosti pri sebapoznávaní, riešení emočných problémov, mať schopnosť zvládnuť vlastné pozitívne a negatívne emócie, riešiť kvalitu vzťahov 
s rodičmi, spolužiakmi, učiteľmi/
vychovávateľmi.
	Ako by si to vyriešil ty?
Kamarátske kruhy
List vychovávateľke
Tolerancia. Medzinárodný deň tolerancie 
Vlastnosti ľudí

	Získať správne návyky držania tela a mať kultivovaný pohybový prejav.
	Postoj hrdinu
Prejdi most
Sme silní a ohybní
Tancujeme farby

	Nadobudnúť odolnosť a zdravé sociálne návyky ako prevenciu pred rizikovým správaním.
	Klubové dohody - pravidlá oddelenia
Moja sieť pomoci
Spoločné stavby


4.1.4   Spoločnosť a príroda
Charakteristika (opis) tematickej oblasti výchovy
Hodnoty v spoločnosti, sloboda, demokracia, práva a povinnosti. Ľudské práva.
Sociálne znevýhodnené (vylúčené) skupiny.
Inkluzívny prístup k životu – prijatie druhého za partnera, spoločníka, spolutvorcu.
Medziľudské vzťahy, tolerancia, akceptácia, rešpektovanie, dialóg, konsenzus, kompromis,
lojalita.
Trvalo udržateľný rozvoj.
Planéta Zem.
Vesmír.
Globálne problémy ľudstva.
	
	Ciele tematickej oblasti výchovy Spoločnosť a príroda

	1.
	Utvrdzovať etické správanie, prijímanie odlišnosti, občianske postoje a zručnosti ako trvalé aspekty občianskej spoločnosti.


	2.
	Upevňovať vlastné poznanie a aplikáciu spoločenských, kultúrnych a právnych
noriem v správaní voči okoliu.


	3.
	Diskutovať o mediálne aktívnych skupinách, ktoré spochybňujú demokratické
hodnoty a propagujú extrémizmus v rôznych oblastiach (napr. youtuberi, influenceri
propagujúci nežiadúce postoje a názory v rozpore s demokratickými hodnotami
a spoločenskými normami).


	4.
	Aplikovať prírodovedné vedomosti a formulovať argumenty na podporu rozhodnutí
a odporúčaní súvisiacich so spoločenskými alebo globálnymi výzvami.

	5.
	Demonštrovať zásady environmentálneho prístupu k životnému prostrediu.


	6.
	Rozvíjať abstraktné myslenie smerujúce k pochopeniu podstaty témy a aj
experimentovanie a bádanie.


	7.
	Zapájať sa do výberu a realizácie dobrovoľníckych aktivít.



	VŠEOBECNÉ CIELE

	TÉMY TOV SP

	Utvrdzovať etické správanie, prijímanie odlišnosti, občianske postoje a zručnosti ako trvalé aspekty občianskej spoločnosti.

	Čo je správne?
Klubová zodpovednosť
Starší ľudia okolo nás. Deň starých rodičov.
Svetový deň bielej palice
Reťaz dobra
Významné dni nášho štátu - Pamiatka zosnulých
Život v cirkuse

	Upevňovať vlastné poznanie a aplikáciu spoločenských, kultúrnych a právnych
noriem v správaní voči okoliu.

	Ekohliadka
Práva dieťaťa
Prečo máme zákony?
Svet u nás

	Diskutovať o mediálne aktívnych skupinách, ktoré spochybňujú demokratické hodnoty a propagujú extrémizmus v rôznych oblastiach (napr. youtuberi, influenceri propagujúci nežiadúce postoje a názory v rozpore 
s demokratickými hodnotami
a spoločenskými normami)
	Deň víťazstva nad fašizmom
Empatický kruh
Krajina podľa nás
Myslím si, že...
Pravda alebo výmysel?

	Aplikovať prírodovedné vedomosti a formulovať argumenty na podporu rozhodnutí a odporúčaní súvisiacich 
so spoločenskými alebo globálnymi výzvami.
	Názvy slovenských riek
Odpad a jeho triedenie
Pravidlá správania sa vo voľnej prírode
Voda - dôležitosť hospodárenia s vodou.  
22.3. Svetový deň vody
Žime čisto a zdravo!

	Demonštrovať zásady environmentálneho prístupu k životnému prostrediu.

	Čo s odpadmi? Ekologické hnojivo, bioodpad, správne nakladanie s odpadom
Deň Zeme
Eko dielničky - Prírodu treba chrániť
Medzinárodný deň vtáctva – 1.4.
Naša zemeguľa
Ochrana prírody v národných parkoch
Ochrana životného prostredia. Apríl - mesiac lesov
Potrebujeme živý stromček?
Príroda a dopravné prostriedky
Slovensko naše
Skôr než príde jar
Svetový deň zvierat - 4.10.
Svetový deň životného prostredia - 5.6.
Určovanie svetových strán
Včelie kráľovstvo
Zvieratá a ich mláďatá

	Rozvíjať abstraktné myslenie smerujúce k pochopeniu podstaty témy a aj
experimentovanie a bádanie.
	Eko hry
Eko test
Mini - laboratórium

	Zapájať sa do výberu a realizácie dobrovoľníckych aktivít.

	Naše spoločné dobro
Pomoc druhým 
Spoločné plánovanie
Úloha dokončená


4.1.5   Kultúra a umenie
Charakteristika (opis) tematickej oblasti výchovy
Kultúrne dedičstvá – tradície, zvyky, obyčaje.
Rozmanitosť a vplyv iných kultúr.
Národná hrdosť, vlastenectvo. Slovensko – moja krajina.
Náboženstvá.
Národnostné menšiny.
Umenie – výtvarné, hudobné, literárno-dramatické.
Sebavyjadrenie cez umenie.
	
	Ciele tematickej oblasti výchovy Kultúra a umenie


	1.
	Aplikovať podnety moderného výtvarného umenia, podnety inšpirované dejinami
umenia, podnety architektúry, podnety fotografie, podnety videa a filmu, podnety
elektronických médií, podnety dizajnu a remesiel, podnety speváckej
a inštrumentálnej činnosti, podnety iných oblastí poznávania sveta pri vlastnom
experimentovaní, rozvíjaní tvorivosti a kreativity postavených na vlastnom zážitku
a skúsenosti.


	2.
	Nadobudnúť interkultúrne kompetencie a uvedomovať si vzájomný vplyv rôznych
kultúr na Slovensku v kontexte histórie a súčasnosti.


	3.
	Využívať rôzne formy umenia (hudobné, výtvarné, dramatické, tanečné) na vlastné
sebavyjadrenie, originálne reflexie skutočnosti, schopnosti kritického čítania
a interpretácie.


	4.
	Prejavovať vzťah k ľudovým tradíciám, ochrane a poznávaní kultúrneho dedičstva,
poznávaniu kultúrnych hodnôt umenia.


	5.
	Využívať pri komunikácii a interakcii s ľuďmi poznatky o kultúrach, náboženstve
a tradíciách národnostných menšín žijúcich na Slovensku.


	6.
	Vnímať umenie a kultúru na základe súčasných kultúrnych procesov a aktuálnych
problémov, chápať význam estetických faktorov a estetickej činnosti v každodennom
živote, význam umenia v živote jednotlivca a spoločnosti.


	7.
	Rozvíjať poznanie seba ako euroobčana v oblasti kultúry, využívať skúsenosti
muzeálnej a galerijnej pedagogiky.


	VŠEOBECNÉ CIELE

	TÉMY TOV KU

	Rozvíjať tanečné, hudobné, dramatické a výtvarné zručnosti a využívať ich na vlastné sebavyjadrenie, schopnosti kritického čítania a interpretácie. 

	Fotopríbeh
Hudobný ateliér
Ide pieseň dokola . . . – HV
Keď si šťastný. . . – HV
Kniha priateľ človeka - Umenie okolo nás
Krása okolo nás
Maľujem svoj sen
Medzinárodný deň divadla. 27.3.
Mesto snov
Umenie okolo nás. Medzinárodný deň tanca. 29.4.

	Nadobudnúť interkultúrne kompetencie a uvedomovať si vzájomný vplyv rôznych
kultúr na Slovensku v kontexte histórie a súčasnosti.
	Jazykové pozdravy
Kto sme. Kruh dôvery
Naša trieda, náš príbeh
Príbehy z iného sveta

	Využívať rôzne formy umenia (hudobné, výtvarné, dramatické, tanečné) na vlastné
sebavyjadrenie, originálne reflexie skutočnosti, schopnosti kritického čítania
a interpretácie.

	Ako trávim svoj voľný čas
Ilustrátor
Jablkové tvorivé dielne. Svetový deň jabĺk. 21.10.
Kreslím, čo vidím
Letné prázdniny, dovolenka snov
Netradičný obraz
Sochár – modelovanie
Veľkonočné variácie
Zážitky z leta
Zimná krajina

	Prejavovať vzťah k ľudovým tradíciám, ochrane a poznávaní kultúrneho dedičstva,
poznávaniu kultúrnych hodnôt umenia.

	Advent – tradície
Fašiangy v ŠKD
Kultúrne pamiatky v našom meste
Ľudový tanček
Ľudové tradície počas Veľkej noci
Pranostiky
Vianočné koledy
Vianočné trhy
Zahrajme sa spolu - Deň detí

	Využívať pri komunikácii a interakcii s ľuďmi poznatky o kultúrach, náboženstve
a tradíciách národnostných menšín žijúcich na Slovensku.

	Príbeh z iného sveta
Sviatky okolo nás
Vianočné sviatky na Slovensku a v iných krajinách

	Vnímať umenie a kultúru na základe súčasných kultúrnych procesov a aktuálnych
problémov, chápať význam estetických faktorov a estetickej činnosti v každodennom
živote, význam umenia v živote jednotlivca a spoločnosti.
	Dizajnéri - umenie očami detí
Moje posolstvo
Naša trieda, náš svet
Naši umelci - ilustrácie v čítanke
Stopy v snehu

	Rozvíjať poznanie seba ako euroobčana v oblasti kultúry, využívať skúsenosti
muzeálnej a galerijnej pedagogiky.
	Kto je kto – kultúrne inštitúcie
Mapa môjho miesta
Múzeá v našom meste. Svetový deň múzeí. 18.5.
Návšteva knižnice. Medzinárodný deň školských knižníc
Symboly Európy, spoločné znaky medzi krajinami Európy
Štátne symboly slovenskej republiky



4.2 Kompetencie a očakávané výstupy dieťaťa v ŠKD
4.2.1 Kompetencie dieťaťa
1. Komunikačné kompetencie
Dieťa:
· vyjadruje svoje názory primeraným spôsobom, 
· aktívne počúva druhých, 
· zapája sa do diskusie, 
· používa spisovný jazyk primerane veku, 
· prezentuje svoje nápady a výsledky práce. 
2. Sociálne a personálne kompetencie
Dieťa:
· spolupracuje v skupine, 
· rešpektuje pravidlá kolektívu, 
· prejavuje empatiu a toleranciu, 
· rieši konflikty primeraným spôsobom, 
· pozná svoje silné stránky a možnosti rozvoja. 
3. Občianske kompetencie
Dieťa:
· rešpektuje práva a povinnosti, 
· správa sa zodpovedne k sebe i okoliu, 
· prejavuje úctu k tradíciám a kultúrnym hodnotám, 
· chráni životné prostredie, 
· zapája sa do dobrovoľníckych a prospešných aktivít. 
4. Pracovné kompetencie
Dieťa:
· dokončuje začatú prácu, 
· využíva získané vedomosti pri praktických činnostiach, 
· plánuje jednoduché pracovné postupy, 
· dodržiava bezpečnostné pravidlá, 
· rozvíja tvorivosť a samostatnosť. 
5. Digitálne kompetencie
Dieťa:
· bezpečne používa digitálne technológie, 
· kriticky pracuje s informáciami, 
· pozná riziká internetu, 
· využíva digitálne nástroje na učenie a tvorbu, 
· rešpektuje pravidlá bezpečného správania v online priestore. 
6. Kompetencie k celoživotnému učeniu sa
Dieťa:
· prejavuje zvedavosť a záujem o nové poznatky, 
· dokáže vyhľadávať informácie, 
· hodnotí svoju prácu a pokrok, 
· učí sa zo skúseností, 
· rozvíja schopnosť samostatne riešiť problémy. 
4.3 Očakávané výstupy dieťaťa
4.3.1 Komunikácia a práca s informáciami (KPI)
Dieťa:
· komunikuje kultivovane a primerane veku, 
· rozlišuje fakty od názorov, 
· pracuje s knihou a informačnými zdrojmi, 
· prezentuje svoje myšlienky a názory, 
· dodržiava zásady bezpečnosti na internete. 
4.3.2 Sebarozvoj a svet práce (SSP)
Dieťa:
· pozná svoje silné stránky, 
· spolupracuje pri plnení spoločných úloh, 
· prejavuje tvorivosť a iniciatívu, 
· dokončí zverenú úlohu, 
· orientuje sa v základných princípoch finančnej gramotnosti. 
4.3.3 Zdravie a subjektívna pohoda (ZSP)
Dieťa:
· dodržiava zásady zdravého životného štýlu, 
· pozná význam pohybu a oddychu, 
· zvláda primerane svoje emócie, 
· dodržiava hygienické návyky, 
· pozná základné zásady bezpečnosti a prvej pomoci. 
4.3.4 Spoločnosť a príroda (SP)
Dieťa:
· rešpektuje odlišnosti medzi ľuďmi, 
· správa sa zodpovedne voči prírode, 
· pozná základné práva dieťaťa, 
· triedi odpad a chráni životné prostredie, 
· zaujíma sa o dianie vo svojom okolí. 
4.3.5 Kultúra a umenie (KU)
Dieťa:
· využíva rôzne formy umeleckého vyjadrenia, 
· pozná tradície a zvyky svojho regiónu, 
· prejavuje úctu ku kultúrnemu dedičstvu, 
· rozvíja estetické cítenie, 
· prezentuje vlastnú tvorbu.
4. 4 Profil dieťaťa navštevujúceho ŠKD
Dieťa navštevujúce školský klub detí:
· komunikuje slušne a primerane svojmu veku, 
· rešpektuje pravidlá a dohodnuté normy správania, 
· spolupracuje s ostatnými deťmi a dospelými, 
· prejavuje empatiu, toleranciu a ohľaduplnosť, 
· zodpovedne pristupuje k svojim povinnostiam, 
· využíva voľný čas aktívne a zmysluplne, 
· chráni svoje zdravie a životné prostredie, 
· bezpečne používa digitálne technológie, 
· rozvíja svoje záujmy, schopnosti a talent, 
· prejavuje tvorivosť, samostatnosť a iniciatívu, 
· pozná svoje silné stránky a pracuje na svojom osobnostnom rozvoji, 
· vytvára pozitívne vzťahy a podieľa sa na budovaní priateľskej atmosféry v kolektíve. 
5. Hodnotenie a autoevalvácia školského klubu detí
Hodnotenie a autoevalvácia predstavujú systematický proces sledovania a vyhodnocovania kvality výchovno-vzdelávacej činnosti v školskom klube detí. Ich cieľom je zisťovať mieru napĺňania cieľov výchovného programu, identifikovať silné stránky činnosti ŠKD a navrhovať opatrenia na jej ďalšie skvalitňovanie.
5.1 Ciele hodnotenia a autoevalvácie
· sledovať napĺňanie cieľov výchovného programu, 
· zisťovať spokojnosť detí a zákonných zástupcov, 
· podporovať profesijný rozvoj vychovávateliek, 
· zvyšovať kvalitu poskytovaného výchovno-vzdelávacieho procesu, 
· vytvárať podmienky pre rozvoj osobnosti každého dieťaťa, 
· podporovať inkluzívne a bezpečné prostredie. 
5.1.2 Oblasti hodnotenia
Dieťa
Sledujeme:
· rozvoj komunikačných, sociálnych a osobnostných kompetencií, 
· aktivitu a záujem o činnosti, 
· schopnosť spolupráce a rešpektovania pravidiel, 
· samostatnosť a zodpovednosť, 
· úroveň prosociálneho správania. 
5.1.3 Výchovno-vzdelávacia činnosť
Sledujeme:
· plnenie cieľov tematických oblastí výchovy, 
· pestrosť a atraktívnosť aktivít, 
· využívanie aktivizujúcich metód práce, 
· primeranosť činností veku a potrebám detí, 
· uplatňovanie princípov inklúzie a wellbeing. 
5.1.4 Prostredie ŠKD
Sledujeme:
· bezpečnosť a estetiku prostredia, 
· materiálno-technické vybavenie, 
· podmienky na oddych, relaxáciu a záujmovú činnosť, 
· vytváranie pozitívnej klímy. 
5.1.5 Spolupráca s rodičmi a partnermi
Sledujeme:
· úroveň komunikácie s rodičmi, 
· zapájanie rodičov do aktivít ŠKD, 
· spoluprácu so školou a miestnou komunitou, 
· organizovanie spoločných podujatí. 
5.1.6 Nástroje hodnotenia
· pedagogické pozorovanie, 
· rozhovory s deťmi, 
· sebahodnotenie detí, 
· portfólio detských prác, 
· fotodokumentácia aktivít, 
· analýza účasti detí na aktivitách, 
· dotazníky pre rodičov, 
· hospitácie vedenia školy, 
· pracovné porady vychovávateliek. 
5.1.7 Autoevalvácia vychovávateľky
Vychovávateľka pravidelne hodnotí:
· dosiahnutie stanovených cieľov, 
· vhodnosť použitých metód a foriem práce, 
· zapojenie a spokojnosť detí, 
· vlastný profesijný rozvoj, 
· efektivitu organizácie činností. 
5.1.8 Kritériá úspešnosti
Za úspešné považujeme, ak:
· deti navštevujú ŠKD s radosťou, 
· aktívne sa zapájajú do ponúkaných činností, 
· prejavujú pozitívne sociálne správanie, 
· rozvíjajú svoje záujmy a talent, 
· rodičia sú spokojní s činnosťou ŠKD, 
· v ŠKD prevláda bezpečná, podnetná a priateľská atmosféra. 
5.1.9 Výstupy autoevalvácie
Výsledky hodnotenia sa využívajú na:
· aktualizáciu výchovného programu, 
· plánovanie ďalších aktivít, 
· zlepšovanie podmienok činnosti ŠKD, 
· skvalitňovanie spolupráce s rodičmi, 
· zvyšovanie kvality výchovno-vzdelávacieho procesu.

